હાલ મોબાઇલ ફોન માર્કેટમાં વિવિધ કંપનીઓ દ્વારા સમયાંતરે એકથી એક ચઢિયાતા મોબાઇલ ફોન ખાસ કરીને સ્માર્ટફોન માર્કેટમાં મુકવામાં આવી રહ્યાં છે. દક્ષિણ કોરિયાની કંપની સેમસંગ સ્માર્ટફોન માર્કેટમાં ફરીથી ધૂમ મચાવવા અને પોતાના વિરોધીઓને પરાસ્ત કરવા માટે નવો નોટ 3ને રજૂ કરવાની તૈયારીમાં છે. સેમસંગ પોતાનો નવો સ્માર્ટફોન ગેલેક્સી નોટ 3ને 4 સપ્ટેમ્બરના રોજ બર્લિનમાં આઇએફએ કોન્ફરન્સ દરમિયાન લોન્ચ કરી શકે છે. આ સમાચાર એ માટે પણ મહત્વના છે કારણ કે, આ પહેલા સેમસંગે ગેલેક્સી નોટ 2ને પણ અહીં જ લોન્ચ કર્યો હતો.